

**ZADARSKA ŽUPANIJA**

UPRAVNI ODJEL ZA JAVNU NABAVU

I UPRAVLJANJE IMOVINOM

Božidara Petranovića 8, Zadar

IZMJENA POZIVA NA DOSTAVU PONUDE

u postupku jednostavne nabave usluge organiziranja

jednodnevnih izleta za učenike osnovnih škola i njihove mentore

Evidencijski broj: 74-24-JN

**Sve izmjene označene su crvenom bojom**

KLASA: 406-03/24-03/27

URBROJ: 2198-17-01/3-24-4

Zadar, 14. svibnja 2024. godine

**Sadržaj:**

[1. OPĆI PODACI 2](#_Toc166239492)

[1.1. Opći podaci o naručitelju 2](#_Toc166239493)

[1.2. Osoba ili služba zadužena za komunikaciju s gospodarskim subjektima 2](#_Toc166239494)

[2. PODACI O PREDMETU NABAVE 2](#_Toc166239495)

[2.1. Evidencijski broj nabave: 2](#_Toc166239496)

[2.2. Procijenjena vrijednost predmeta nabave: 2](#_Toc166239497)

[2.3. Opis predmeta nabave 2](#_Toc166239498)

[2.4. Količina i tehnička specifikacija predmeta nabave 3](#_Toc166239499)

[2.5. Mjesto izvršenja usluge 4](#_Toc166239500)

[2.6. Rok početka i završetka izvršenja ugovora 4](#_Toc166239501)

[3. OSNOVE ZA ISKLJUČENJE GOSPODARSKOG SUBJEKTA 5](#_Toc166239502)

[3.1. Obveze plaćanja dospjelih poreznih obveza i obveza za mirovinsko i zdravstveno osiguranje 5](#_Toc166239503)

[4. SPOSOBNOST ZA OBAVLJANJE PROFESIONALNE DJELATNOSTI 5](#_Toc166239504)

[4.1. Upis u sudski, obrtni, strukovni ili drugi odgovarajući registar države sjedišta gospodarskog subjekta 5](#_Toc166239505)

[4.2. Rješenje o ispunjavanju propisanih uvjeta za pružanje usluga turističke agencije 5](#_Toc166239506)

[5. KRITERIJ ZA ODABIR PONUDE 5](#_Toc166239507)

[6. CIJENA PONUDE 6](#_Toc166239508)

[7. ROK, NAČIN I UVJETI PLAĆANJA 6](#_Toc166239509)

[8. UPUTA O ISPRAVNOM NAČINU IZRADE PONUDE 6](#_Toc166239510)

[8.1. Sadržaj ponude 6](#_Toc166239511)

[8.2. Način izrade ponude 7](#_Toc166239512)

[9. NAČIN DOSTAVE PONUDE 7](#_Toc166239513)

[9.1. Mjesto dostave ponude 7](#_Toc166239514)

[9.2. Način dostave ponude 7](#_Toc166239515)

[9.3. Rok za dostavu ponude 8](#_Toc166239516)

[10. BITNI UVJETI ZA IZVRŠENJE UGOVORA O NABAVI 8](#_Toc166239517)

[10.1. Polica osiguranja odgovornosti organizatora turističkih paket aranžmana 8](#_Toc166239518)

[11. OSTALO 8](#_Toc166239519)

[11.1. Popis gospodarskih subjekata s kojima je naručitelj u sukobu interesa 8](#_Toc166239520)

[11.2. Obavijest o rezultatima nabave 8](#_Toc166239521)

[11.3. Posebne odredbe 8](#_Toc166239522)

[11.4. Žalba 9](#_Toc166239523)

Obrazloženje Izmjene Poziva na dostavu ponude

Budući je utvrđena omaška u pisanju, Naručitelj mijenja točke 2.2., 2.5. i 9.3. Poziva

na dostavu ponude.

**IZMJENA POZIVA NA DOSTAVU PONUDE**

Naručitelj Zadarska županija, Božidara Petranovića 8, Zadar, OIB: 56204655363, pokrenuo je postupak jednostavne nabave usluge organiziranja jednodnevnih izleta za učenike osnovnih i srednjih škola i njihove mentore, evidencijski broj: 74-24-JN, a za koju, sukladno članku 12. stavku 1. Zakona o javnoj nabavi („*Narodne novine“ broj: 120/16, 114/22*), nije obvezan primijeniti Zakon o javnoj nabavi.

Temeljem članka 17. Pravilnika o provedbi postupaka jednostavne nabave („*Službeni glasnik Zadarske županije“ broj: 03/23, 19/23*) Naručitelj će objaviti Poziv na dostavu ponude svim zainteresiranim gospodarskim subjektima na mrežnoj stranici Zadarske županije ([www.zadarska-zupanija.hr](http://www.zadarska-zupanija.hr)).

1. **OPĆI PODACI** 
   1. **Opći podaci o naručitelju**

ZADARSKA ŽUPANIJA

Božidara Petranovića 8

23000 Zadar

OIB: 56204655363

Telefon: 023/ 350-350

Telefaks: 023/ 350-319

Mrežna stranica: [www.zadarska-zupanija.hr](http://www.zadarska-zupanija.hr)

* 1. **Osoba ili služba zadužena za komunikaciju s gospodarskim subjektima**

Upravni odjel za javnu nabavu i upravljanje imovinom, Odsjek za javnu nabavu

Kontakt osoba: Josipa Friganović

Telefon: 023/ 350-3361

Adresa elektronske pošte: [nabava@zadarska-zupanija.hr](mailto:nabava@zadarska-zupanija.hr)

1. **PODACI O PREDMETU NABAVE**
   1. **Evidencijski broj nabave:**

Evidencijski broj nabave je 74-24-JN

# Procijenjena vrijednost predmeta nabave:

Ukupna procijenjena vrijednost nabave (bez PDV-a): 22.352,00 eura

* Grupa 1 – Usluga organiziranja jednodnevnog izleta za razgled Eko kampus „Krka” u Puljanima i mjesta Betine na otoku Murteru –11.792,00 eura
* Grupa 2 – Usluga organiziranja jednodnevnog izleta za razgled grada Splita i Klisa – 10.560,00 eura
  1. **Opis predmeta nabave**

Predmet nabave je usluga organiziranja jednodnevnih izleta za učenike osnovnih škola i njihove mentore.

Predmet nabave podijeljen je u grupe i to:

**Grupa 1** – **Usluga organiziranja jednodnevnog izleta za razgled Eko kampus Krka” u Puljanima i mjesta Betine na otoku Murteru**

Obveza ponuditelja je pružanje usluge organiziranja dva jednodnevna izleta. Jedan izlet namijenjen je učenicima osnovnih škola, a drugi učenicima srednjih škola.

**Grupa 2** – **Usluga organiziranja jednodnevnog izleta za razgled grada Splita i Klisa**

Obveza ponuditelja je pružanje usluge organiziranja dva jednodnevna izleta. Jedan izlet namijenjen je učenicima osnovnih škola, a drugi učenicima srednjih škola.

**Ponuditelj može podnijeti ponudu za jednu ili obje grupe predmeta nabave.**

CPV oznaka i naziv prema Uredbi o uvjetima primjene Jedinstvenog rječnika javne nabave (CPV): 63516000-9.

* 1. **Količina i tehnička specifikacija predmeta nabave**

Vrsta i količina predmeta nabave u cijelosti su iskazane u Troškovnicima (pojedinačno za svaku grupa predmeta nabave) koji su sastavni dio ovog Poziva na dostavu ponuda te su ponuditelji dužni ponuditi predmet nabave sukladno istima.

***Grupa 1. Usluga organiziranja jednodnevnog izleta za razgled Eko kampus „Krka” u Puljanima i mjesta Betine na otoku Murteru***

Tip putovanja: Jednodnevni izlet

Mjesto polaska: Zadar

Krajnji cilj putovanja: Otok Murter

Prijevoz autobusom na relaciji: Zadar- Eko kampus „Krka” Puljani-Betina-Zadar

Prehrana: 1 Ručak po osobi u sljedovima (juha, glavno jelo i desert)

Usluga turističkih i stručnih vodiča za razgled kulturno povijesnih i prirodnih znamenitosti:

* Eko kampusa „Krka” u Puljanima što uključuje Arheološku zbirku i amfiteatar Burnum, Hram prirode, Laboratorij prirode, Volonterski centar i dr. znamenitosti
* Mjesta Betina i Muzej drvene brodogradnje

Usluga voditelja putovanja: Za svaki izlet po 2 (dva) voditelja putovanja

Ulaznice za: Eko kampus „Krka” i Muzej drvene brodogradnje u Betini

Edukativne tematske radionice u:

* Eko kampusu „Krka” i
* Muzeju drvene brodogradnje u Betini

Broj sudionika izleta je predviđen (okvirni). Stvarni broj sudionika može biti veći ili manji od predviđenog broja s tim da ukupna plaćanja bez poreza na dodanu vrijednost tijekom izvršenja ugovora ne smiju prelaziti procijenjenu vrijednost predmeta nabave.

***Grupa 2. Usluga organiziranja jednodnevnog******izleta za razgled grada Splita i Klisa***

Tip putovanja: Jednodnevni izlet

Mjesto polaska: Zadar

Krajnji cilj putovanja: Klis i Split

Prijevoz autobusom na relaciji: Zadar- Klis-Split-Zadar

Prehrana: 1 Ručak po osobi u sljedovima (juha, glavno jelo i desert)

Usluga turističkih i stručnih vodiča za razgled kulturno povijesnih i prirodnih znamenitosti:

* Tvrđave Klis
* Gradskog stadiona i muzeja Poljud
* Dioklecijanove palače

Usluga voditelja putovanja: Za svaki izlet po 2 (dva) voditelja putovanja

Ulaznice za razgled znamenitosti:

* Tvrđave Klis
* Gradskog stadiona i muzeja Poljud

Edukativno tematska radionica u:

* Tvrđavi Klis

Broj sudionika izleta je predviđen (okvirni). Stvarni broj sudionika može biti veći ili manji od predviđenog broja s tim da ukupna plaćanja bez poreza na dodanu vrijednost tijekom izvršenja ugovora ne smiju prelaziti procijenjenu vrijednost predmeta nabave.

* 1. **Mjesto i vrijeme izvršenja usluge**

Mjesto izvršenja usluge:

* Grupa 1 -otok Murter-Puljane i Betina
* Grupa 2 -grad Split i Klis

**Vrijeme održavanja izleta za Grupu 1:**

* Učenici osnovnih škola:

Polazak-subota 25. svibnja 2024. u 8:00 sati

Povratak-subota 25. svibnja 2024., oko 20:00 sati

* Učenici srednjih škola:

Polazak-subota 28. rujna 2024., u 8:00 sati

Povratak-subota 28. rujna 2024., oko 20:00 sati

**Vrijeme održavanja izleta za Grupu 2:**

* Učenici osnovnih škola:

Polazak-subota 8. lipnja 2024. u 8:00 sati

Povratak-subota 8. lipnja 2024., oko 20:00 sati

* Učenici srednjih škola:

Polazak-subota 14. rujna 2024., u 8:00 sati

Povratak-subota 14. rujna 2024., oko 20:00 sati

* 1. **Rok početka i završetka izvršenja ugovora**

Ponuditelju čija ponuda bude odabrana dostavit će se Narudžbenica, zasebno za svaku grupu predmeta nabave.

Izvršenje usluge započinje dostavom Narudžbenice odabranom ponuditelju te završava za:

* Grupu 1- dana 28. rujna 2024. godine
* Grupu 2 – dana 14. rujna 2024. godine.

1. **OSNOVE ZA ISKLJUČENJE GOSPODARSKOG SUBJEKTA**

* 1. **Obveze plaćanja dospjelih poreznih obveza i obveza za mirovinsko i zdravstveno osiguranje**

Ponuditelj u ponudi kao dokaz mora priložiti potvrdu porezne uprave ili drugog nadležnog tijela u državi poslovnog nastana gospodarskog subjekta, koja ne smije biti starija od 30 dana od dana objave ovog Poziva.

Iz navedenog dokaza mora biti razvidno da je ponuditelj ispunio obveze plaćanja dospjelih poreznih obveza i obveza za mirovinsko i zdravstveno osiguranje, odnosno da mu je temeljem posebnih propisa odobrena odgoda plaćanja navedenih obveza.

Naručitelj će isključiti ponuditelja iz postupka nabave ako utvrdi da nije ispunio obveze plaćanja dospjelih poreznih obveza i obveza za mirovinsko i zdravstveno osiguranje.

1. **SPOSOBNOST ZA OBAVLJANJE PROFESIONALNE DJELATNOSTI** 
   1. **Upis u sudski, obrtni, strukovni ili drugi odgovarajući registar države sjedišta gospodarskog subjekta**

Ponuditelj mora dokazati svoj upis u sudski, obrtni, strukovni ili drugi odgovarajući registar države sjedišta gospodarskog subjekta. Upis u registar dokazuje se odgovarajućim izvodom, a ako se oni ne izdaju u državi sjedišta gospodarskog subjekta, gospodarski subjekt može dostaviti izjavu s ovjerom potpisa kod nadležnog tijela.

*Izvod ili izjava ne smiju biti stariji od tri mjeseca računajući od dana objave ovog Poziva.*

* 1. **Rješenje o ispunjavanju propisanih uvjeta za pružanje usluga turističke agencije**

Ponuditelj mora dokazati da ispunjava uvjete propisane Zakonom o pružanju usluga u turizmu (*„Narodne novine“ broj: 130/17, 25/19, 98/19, 42/20, 70/21*) i propisima donesenim na temelju navedenog Zakona.

Kao dokaz ponuditelj u ponudi mora priložiti važeće Rješenje ureda državne uprave u županiji, odnosno upravnog tijela Grada Zagreba nadležnog za poslove turizma prema sjedištu, odnosno mjestu poslovnice, odnosno poslovnog prostora turističke agencije o ispunjavanju uvjeta za pružanje usluga turističke agencije – organiziranje paket aranžmana, sklapanje ugovora i provedba ugovora o paket aranžmanu, organizaciji izleta, sklapanje i provedba ugovora o izletu.

Dokumente tražene u točki 3. i 4. ovog Poziva, ponuditelj može dostaviti u neovjerenoj preslici pri čemu se neovjerenom preslikom smatra i neovjereni ispis elektroničke isprave.

Naručitelj može radi provjere istinitosti podataka:

* Od ponuditelja zatražiti dostavu izvornika ili ovjerenih preslika tih dokumenata u primjerenom roku i/ili
* Obratiti se izdavatelju dokumenata ili nadležnim tijelima.

Ukoliko se utvrdi da je ponuditelj dostavio lažne podatke, Naručitelj će ga isključiti iz postupka nabave.

1. **KRITERIJ ZA ODABIR PONUDE**

Naručitelj donosi Odluku o odabiru ekonomski najpovoljnije ponude prema kriteriju za odabir ponude.

Kriterij za odabir ponude je ekonomski najpovoljnija ponuda. Relativni ponder 100% cijena.

Ako su dvije ili više valjanih ponuda jednako rangirane prema kriteriju za odabir ponude, naručitelj će odabrati ponudu koja je zaprimljena ranije.

1. **CIJENA PONUDE**

Cijena ponude izražava se za cjelokupan predmet određene grupe predmeta nabave i mora biti izražena u eurima bez poreza na dodanu vrijednost (PDV-a).

Cijena ponude piše se brojkama u apsolutnom iznosu i mora biti izražena u eurima.

Cijene iz ponude su nepromjenjive. U cijenu ponude moraju biti uračunati svi troškovi nabave pružanja usluge, popusti i sva ostala davanja bez poreza na dodanu vrijednost, koji se iskazuje zasebno.

Ponuditelj u Troškovniku upisuje jediničnu cijenu, ukupnu cijenu stavke, ukupnu cijenu bez PDV-a, iznos PDV-a i ukupnu cijenu s PDV-om, sve zaokruženo na dvije decimale.

Troškovnik mora biti popunjen na izvornom predlošku bez mijenjanja, ispravljanja i prepisivanja izvornog teksta.

Ako ponuditelj nije u sustavu PDV-a ili je predmet nabave oslobođen PDV-a, u ponudbenom listu, na mjesto predviđeno za upis cijene ponude s PDV-om, upisuje se isti iznos kao što je upisan na mjestu predviđenom za upis cijene ponude bez PDV-a, a mjesto predviđeno za upis PDV-a ostavlja se prazno.

Kada cijena ponude bez poreza na dodanu vrijednost izražena u Troškovniku ne odgovara cijeni ponude bez poreza na dodanu vrijednost izraženoj u Ponudbenom listu, vrijedi cijena ponude bez poreza na dodanu vrijednost izražena u Troškovniku.

Ako ponuditelj ne postupi u skladu sa zahtjevima iz ove točke ili promjeni tekst ili količine navedene u Troškovniku, smatrat će se da je takav Troškovnik nepotpun te će ponuda biti odbačena kao neprihvatljiva.

1. **ROK, NAČIN I UVJETI PLAĆANJA**

Plaćanje se obavlja na temelju uredno izvršenog dijela usluge, odnosno nakon svakog izvršenog izleta i ispostavljenog računa u roku od trideset (30) dana od dana zaprimanja e-računa u strukturiranom elektroničkom obliku putem informacijskog posrednika (FINA), na IBAN odabranog ponuditelja.

Račun treba glasiti na: ZADARSKA ŽUPANIJA, Božidara Petranovića 8, 23000 Zadar, s pozivom na broj Narudžbenice. U privitku računa mora biti Zapisnik o uredno izvršenom dijelu usluge odnosno izvršenom izletu, ovjeren od strane Naručitelja i odabranog ponuditelja.

Predujam je isključen, kao i traženje sredstava osiguranja plaćanja od strane gospodarskog subjekta.

Na zakašnjele uplate odabrani ponuditelj ima pravo naručitelju obračunati zakonsku zateznu kamatu. U slučaju slanja opomena odabrani ponuditelj nema pravo na naplatu troškova opomena.

1. **UPUTA O ISPRAVNOM NAČINU IZRADE PONUDE**

Pri izradi ponude ponuditelj se mora pridržavati zahtjeva i uvjeta iz ovog Poziva.

Ponuda, zajedno sa pripadajućom dokumentacijom, izrađuje se na hrvatskom jeziku i latiničnom pismu.

* 1. **Sadržaj ponude**

Ponuda treba sadržavati:

1. Ponudbeni list-Grupa\_\_ (ispunjen, potpisan i pečatiran od strane ovlaštene osobe ponuditelja)
2. Troškovnik - Grupa\_\_ (ispunjen, potpisan i pečatiran od strane ovlaštene osobe ponuditelja)
3. Detaljan plan puta za \_\_ Grupu (ispunjen, potpisan i pečatiran od strane ovlaštene osobe ponuditelja)
4. Ostale dokumente tražene ovim Pozivom.
   1. **Način izrade ponude**

Ponuda se izrađuje u papirnatom obliku na način da čini cjelinu. Ako zbog opsega ili drugih objektivnih okolnosti ponuda ne može biti izrađena na način da čini cjelinu, onda se izrađuje u dva ili više dijelova.

Ponuda se predaje u izvorniku.

Ponuda se uvezuje na način da se onemogući naknadno vađenje ili umetanje listova.

Propisani tekst ovog Poziva (uključujući Troškovnik) ne smije se mijenjati i nadopunjavati.

Stranice ponude označavaju brojem na način da je vidljiv redni broj stranice i ukupan broj stranica ponude. Kada je ponuda izrađena od više dijelova, stranice se označavaju na način da svaki sljedeći dio započinje rednim brojem koji se nastavlja na redni broj stranice kojim završava prethodni dio. Ako je dio ponude izvorno numeriran (npr. katalozi, brošure i sl.) ponuditelj ne mora taj dio ponude ponovno numerirati.

Ponude se pišu neizbrisivom tintom.

Ispravci u ponudi moraju biti izrađeni na način da su vidljivi. Ispravci moraju uz navod datuma ispravka biti potvrđeni potpisom ponuditelja.

1. **NAČIN DOSTAVE PONUDE**

Ponuda mora biti izrađena u skladu s točkom 8. ovog Poziva te se dostavlja u papirnatom obliku, u zatvorenoj omotnici.

Do isteka roka za dostavu ponuda ponuditelj može dostaviti izmjenu ili dopunu svoje ponude. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude.

Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava dostavlja se na isti način kao i ponuda s obveznom naznakom da se radi o odustajanju ponude.

Ponuda pristigla nakon isteka roka za dostavu ponuda neće se otvarati, te će se kao zakašnjela ponuda vratiti ponuditelju koji ju je dostavio.

Alternativna ponuda nije dopuštena u ovom postupku nabave.

* 1. **Mjesto dostave ponude**

Zadarska županija, Zrinsko Frankopanska 8, 23000 Zadar

* 1. **Način dostave ponude**

Ponuda se dostavlja u zatvorenoj poštanskoj omotnici neposredno na pisarnicu Naručitelja ili preporučenom poštanskom pošiljkom na adresu naručitelja iz točke 9.1. ovog Poziva.

Na zatvorenoj omotnici mora biti naznačeno:

- na prednjoj strani omotnice:

**ZADARSKA ŽUPANIJA**

Zrinsko Frankopanska 8

23000 Zadar

Ponuda za uslugu organiziranja jednodnevnih izleta za učenike osnovnih i srednjih škola i njihove mentore GRUPA \_\_– NE OTVARAJ

Evidencijski broj nabave: 74-24-JN

- na poleđini ili u gornjem lijevom kutu omotnice:

Naziv i adresa ponuditelja

OIB ponuditelja

* 1. **Rok za dostavu ponude**

Krajnji rok za dostavu ponude je **17.5.2024. godine do 10:00 sati**, bez obzira na način dostave.

1. **BITNI UVJETI ZA IZVRŠENJE UGOVORA O NABAVI**

Odabrani ponuditelj je obvezan izvršiti predmet nabave sukladno roku, kvaliteti i cijeni navedenoj u dostavljenoj ponudi i uvjetima ovog Poziva na dostavu ponuda.

* 1. **Polica osiguranja odgovornosti organizatora turističkih paket aranžmana**

Sukladno Zakonu o pružanju usluga u turizmu, organizator putovanja dužan je s osiguravateljem sklopiti ugovor o osiguranju od odgovornosti za štetu koju prouzroči putniku neispunjenjem, djelomičnim ispunjenjem ili neurednim ispunjenjem obveza koje se odnose na paket-aranžman ili izlet.

Kao dokaz Ponuditelj u ponudi prilaže važeću Policu osiguranja odgovornosti organizatora turističkih paket aranžmana.

1. **OSTALO**
   1. **Popis gospodarskih subjekata s kojima je naručitelj u sukobu interesa**

Temeljem članka 80. Zakona o javnoj nabavi („*Narodne novine“ broj: 120/16, 114/22*) Zadarska  županija kao naručitelj objavljuje popis gospodarskih subjekata s kojima je predstavnik naručitelja iz članka 76. stavka 2. točke 1. ZJN 2016. ili s njim povezana osoba u sukobu interesa:

* MAGNOLIA d.o.o., Crno 34/d, 23000 Zadar, OIB: 30081007311
* 3LMC d.o.o. za savjetovanje, Radnička cesta 80, 10000 Zagreb, OIB:92794184115
* ZELENI PARK d.o.o., Crno 34/d, 23000 Zadar, OIB: 74160832232.
  1. **Obavijest o rezultatima nabave**

Na osnovu rezultata pregleda i ocjene pristiglih ponuda od strane stručnog povjerenstva, ovlaštena osoba naručitelja donosi Odluku o odabiru ili Odluku o poništenju postupka nabave u roku od 30 dana od dana isteka roka za dostavu ponuda.

Odluka o odabiru ili poništenju zajedno sa Zapisnikom o pregledu i ocjeni ponuda dostavlja se ponuditeljima objavom na mrežnoj stranici Naručitelja ([www.zadarska-zupanija.hr](http://www.zadarska-zupanija.hr)).

Dostava se smatra obavljenom istekom dana objave.

* 1. **Posebne odredbe**

Naručitelj neće prihvatiti ponudu koja ne ispunjava uvjete i zahtjeve vezane uz predmet nabave iz ovog Poziva.

Naručitelj zadržava pravo poništiti ovaj postupak nabave u bilo kojem trenutku, odnosno ne odabrati niti jednu ponudu, a sve bez ikakvih obveza ili naknada bilo koje vrste prema ponuditeljima.

Obavijesti o eventualnim izmjenama Poziva te odgovore na upite zainteresiranih gospodarskih subjekata Naručitelj će javno objaviti na mrežnoj stranici.

Ponuditeljima se preporuča da tijekom roka za dostavu ponude prste mrežnu stranicu Naručitelja.

* 1. **Žalba**

Temeljem članka 31. Pravilnika o provedbi postupaka jednostavne nabave (*„Službeni glasnik Zadarske županije“ broj: 03/23, 19/23*) na postupak provedbe jednostavne nabave kao i na odabir najpovoljnijeg ponuditelja, žalba nije dopuštena.

**Prilog 1.**

**PONUDBENI LIST ZA GRUPU \_\_\_\_**

**Predmet nabave:** Usluga organiziranja jednodnevnih izleta za učenike osnovnih i srednjih škola i njihove mentore

**Evidencijski broj nabave:** 74-24-JN

**Naručitelj:** Zadarska županija, Božidara Petranovića 8,23000 Zadar, OIB: 56204655363

|  |  |
| --- | --- |
| **PODACI O PONUDITELJU** |  |
| **Naziv ponuditelja** |  |
| **Adresa ponuditelja** |  |
| **OIB** |  |
| **Broj računa (IBAN)** |  |
| **Ponuditelj je u sustavu PDV-a (zaokružiti)** | **DA NE** |
| **Adresa e-pošte** |  |
| **Kontakt osoba ponuditelja** |  |
| **Broj telefona** |  |
| **Broj telefaxa** |  |

|  |  |
| --- | --- |
| **CIJENA PONUDE BEZ PDV-a** |  |
| **IZNOS PDV-a** |  |
| **CIJENA PONUDE S PDV-om** |  |

**Rok valjanosti ponude:** \_\_\_\_\_\_\_\_\_\_\_ dana

Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_

(Ovlaštena osoba ponuditelja)